  Виталий Пронин Ижкарысь «Спецгазавтотранс» огазеяськонлэсь азьвыл кивалтӥсьсэ Владимир Тумаевез следствие мынон вакытэ пытсэт сьӧрын возьыны косэмын. Со сярысь ивортӥз Удмуртиысь Вылӥ судлэн пресс-службаез. Владимир Тумаевез янгыше уськыто адямиез вийыны дасяськемез пумысен. Сьӧд ужзэ мукет муртлы, уксё тырыса, быдэстыны оскем. Тодмо ужбергатӥсез ӝегатӥзы 19-тӥ тулыспалэ но вайизы Ижкаре. Индустриальной суд бинесменэз дорысьтыз потатэк улыны косӥз вал. Вийыны чаклам адямилэн адвокатъёсыз талы чутрак пумит луизы. Вылӥ суд решение кутӥз Владимир Тумаевез 2 толэзь ӵоже пытсэт улын возьыны. Эдуард Степанов Туспуктэм: gazpromspartakiada.ru  